കേരളത്തില് നിന്നെത്തുന്നവര്ക്ക് ആര്.ടി.പി.സി.ആര് നിര്ബന്ധമാക്കി കര്ണാടക ബംഗളൂരു: കേരളം, മഹാരാഷ്ട്ര തുടങ്ങിയ സംസ്ഥാനങ്ങളില് നിന്നെത്തുന്നവര്ക്ക് കോവിഡ് നെഗറ്റീവ് സര്ട്ടിഫിക്കറ്റ് നിര്ബന്ധമാക്കി കര്ണാടക സര്ക്കാര് . 72 മണിക്കൂറിനുള്ളിലെടുത്ത ആര്.ടി.പി.സി.ആര് നിര്ബന്ധമാക്കിയാണ് ഉത്തരവിറക്കിയത്. കര്ണാടകയില് പുതിയ മുഖ്യമന്ത്രി ചുമതല ഏറ്റെടുത്തതിന് പിന്നാലെയാണ് കേരളം, മഹാരാഷ്ട്ര എന്നിവിടങ്ങളിലുള്ളര്ക്ക് ആര്.ടി.പി.സി.ആര് സര്ട്ടിഫിക്കറ്റ് നിര്ബന്ധമാക്കിയത്. അതെ സമയം നേരത്തെ ആര്.ടി.പി.സി.ആര് പരിശോധന ഫലമോ അല്ലെങ്കില് കോവിഷീല്ഡ് വാക്സിന് ഒരു ഡോസെടുത്ത് സര്ട്ടിഫിക്കറ്റോ മാത്രമാണ് സംസ്ഥാനത്തേക്ക് കടക്കാനുള്ള നിബന്ധനയാക്കി നിശ്ചയിച്ചിരുന്നത്. ഇനി മുതല് വാക്സിന് സര്ട്ടിഫിക്കറ്റ് മാത്രം കാണിച്ചാല് മതിയാകില്ല .കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കര്ണാടകയില് കോവിഡ് കേസുകള് കൂടിവരുന്ന സാഹചര്യത്തിലാണ് പുതിയ മുഖ്യമന്ത്രി ഉത്തരവ് പുറപ്പെടുവിച്ചത് . കഴിഞ്ഞ ദിവസം 1900 ഓളം കേസുകള് സംസ്ഥാനത്ത് റിപ്പോര്ട്ട് ചെയ്തിരുന്നു. ഇതാണ് അതിര്ത്തികളില് പരിശോധന നിര്ബന്ധമാക്കാനുള്ള പ്രധാന കാരണം. ഉത്തരവ് ഇന്ന് പുറത്തിറങ്ങിയതേടെ അതിര്ത്തികളില് കേരളം, മഹാരാഷ്ട്ര എന്നിവിടങ്ങളില് നിന്നുള്ളവര്ക്ക് ആര്.ടി.പി.സി.ആര് നെഗറ്റീവ് സര്ട്ടിഫിക്കറ്റ് ഇല്ലാതെ സംസ്ഥാനത്തേക്ക് പ്രവേശന അനുമതിയുണ്ടാവില്ല .The post കേരളത്തില് നിന്നെത്തുന്നവര്ക്ക് ആര്.ടി.പി.സി.ആര് നിര്ബന്ധമാക്കി കര്ണാടക first appeared on MalayalamExpressOnline.